दिनेश शर्मा "अधिकारी"।
झुंझुनूं के गांवों-ढाणियों के विधिक प्रचार-प्रसार अभियान की शुरुआत मोबाइल वैन से।
झुंझुनू। जिला मुख्यालय झुंझुनूं पर माननीय राजस्थान राज्य विधिक सेवा प्राधिकरण, जयपुर द्वारा संचालित मोबाईल वैन को जिला विधिक सेवा प्राधिकरण, झुंझनूं सचिव श्रीमती दीक्षा सूद के द्वारा हरी झण्डी दिखाकर रवाना किया गया।
प्राधिकरण, सचिव न्यायाधीश श्रीमती सूद ने बताया कि मोबाइल वैन के माध्यम से झुंझुनूं मुख्यालय के शहर एवं गांवों में विधिक प्रचार-प्रसार किया जायेगा तथा इस पर नियुक्त अधिवक्ता गांव गांव, ढाणी ढाणी के दुर्गम स्थानों पर मोबाईल वैन के मार्फत पम्पलेटस वितरित कर विधिक साक्षरता कार्यक्रमों के आम जनता को जागरूक करेगें। साथ ही आगामी 13 अगस्त को आयोजित होने वाली राष्ट्रीय लोक अदालत में राजस्थान पीड़ित प्रतिकर स्कीम, स्थाई लोक अदालत, मध्यस्थता, बाल विवाह रोकथाम, बाल श्रम व तस्करी रोकथाम अभियान, सिंगल यूज प्लास्टिक रोकथाम अभियान की जानकारी देंगे। नालसा एवं रालसा द्वारा चलाई जा रही जन कल्याणकारी योजनाओं की जानकारी भी प्रदान की जायेगी। मोबाईल वैन से झुंझुनूं के प्रमुख स्थानों पर प्रचार – प्रसार किया जायेगा।
प्राधिकरण, सचिव श्रीमती सूद ने बताया कि कोरोना वायरस से खुद का बचाव करने से ही इस महामारी को दूर रखा जा सकता है। मोबाईल वैन के माध्यम से कोविड-19 की रोकथाम हेतु लोगों को जागरूक करने हेतु प्रचार – प्रसार कर पम्पलेटस का वितरण किया जावेंगा, जिससे अधिकाधिक लोग लाभान्वित हो सकें।
इस अवसर पर जिला विधिक सेवा प्राधिकरण, झुंझुनूं का स्टाफ एव पी.एल.वी, आमजन उपस्थित रहे ।